rejauldu/bengali-wikipedia huggingface dataset:
অংশুমান কর হলেন একজন বাঙালি কবি এবং বর্ধমান বিশ্ববিদ্যালয়ের ইংরেজি সাহিত্যের অধ্যাপক। বর্তমানে তিনি পশ্চিমবঙ্গের বর্ধমান বিশ্ববিদ্যালয়ে ইংরেজির অধ্যাপক হিসেবে কর্মরত। তিনি পূর্ব অঞ্চল, সাহিত্য একাডেমির সচিব এবং সাহিত্য একাডেমির উপদেষ্টা বোর্ডের সদস্য ছিলেন।   প্রাথমিক এবং কর্মজীবন  করের জন্ম বাঁকুড়ার বেলিয়াতোডড়ে, এবং পুরুলিয়ার জগন্নাথ কিশোর কলেজ থেকে স্নাতক সম্পন্ন করেন।  তিনি আদিবাসী আবেদনে গবেষণার জন্য অস্ট্রেলিয়া -ইন্ডিয়া কাউন্সিলের ফেলোশিপ পেয়েছিলেন। তিনি অস্ট্রেলিয়ার বিভিন্ন বিশ্ববিদ্যালয়ে অবস্থান করেছেন।   গ্রন্থপঞ্জি   কবিতা   খেলনা পিস্তল, প্রছায়া, বারাসাত, ১৯৯৮  বউ কে নিয়ে লেখা কবিতা, কবিতা দশদিনে, কলকাতা, ১৯৯৮  গড়িয়ে নামছে, কবিতা পাক্ষিক, কলকাতা, ১৯৯৯  আপেল সাহারের সম্রাট, কবিতা দশদিনে, বাঁকুড়া, ২০০১  বাঁকুড়া পুরুলিয়া কলকাতা, প্রতিভাস, কলকাতা, ২০০৪  ন্যাশো স্কয়ারে ফিতের জাদুকর, সপ্তর্ষি প্রকাশন, কলকাতা, ২০০৬  মুখোমুখি দুই কবি (তারাপদ রায়ের সঙ্গে লেখা), প্যাপিরাস, ২০০৭  জেহাদি তোমাকে, সপ্তর্ষি প্রকাশন, কলকাতা, ২০০৮  আমার সোনার হরিণ, সপ্তর্ষি প্রকাশন, কলকাতা, ২০১২   গদ্য   ভারতে সামাজিক বর্জনের রাজনীতি: ক্রিসরোডে গণতন্ত্র, রুটলেজ, সহ-সম্পাদক, হরিহর ভট্টাচার্য এবং পার্থ সরকারের সঙ্গে, ২০০৯ (ইতিহাস)  পরিবর্তন, পরম্পরা, কলকাতা, ২০১১ (উপন্যাস)  ২৫ পয়সার ইতিহাস বোই, পরমপাড়া, কলকাতা, ২০১০ (স্মৃতিকথা)  সমসাময়িক ভারতীয় প্রবাসী: সাহিত্য ও সাংস্কৃতিক প্রতিনিধিত্ব, ২০১৫  বিখ্যাত হইবার সহজ উপায়, ২০১৫   যৌন হয়রানির অভিযোগ  ২৩ জুলাই ২০২০ সালে, করের বিরুদ্ধে যৌন হয়রানির অভিযোগ করা হয়েছিল একটি ই-মেইলের মাধ্যমে যা বর্ধমান বিশ্ববিদ্যালয়ের উপাচার্যের কাছে পাঠানো হয়েছিল। অভিযোগে বলা হয়েছে যে তিনি তার বেশ কয়েকজন ছাত্রীর সাথে যৌন সম্পর্কে লিপ্ত হয়েছেন এবং তাদের মধ্যে অন্তত একজনকে যৌন নির্যাতন করেছেন।  ২০২১ সালের সেপ্টেম্বর মাসে, কলকাতা হাইকোর্ট ডাঃ কর-এর বিরুদ্ধে সমস্ত অভিযোগ বাতিল করে এবং তাঁকে ক্লিন চিট দেয়।https://www.thewall.in/west-bengal/north-bengal/news-anshuman-kar-acquitted-of-sexual-harassment-charges/tid/56071https://www.sangbadprabhati.com/2021/09/blog-post_57.html   পুরস্কার   কৃত্তিবাস পুরস্কার (২০০৭)  পশ্চিমবঙ্গ বাংলা একাডেমি পুরস্কার (২০০৯)  বঙ্গীয় সাহিত্য পরিষদ পুরস্কর (২০১২)   তথ্যসূত্র    বহিঃসংযোগ   অ্যামাজন.ইন-এ অংশুমান করের বই  ফ্লিপকার্টে অংশুমান করের বই   বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:বাঙালি লেখক বিষয়শ্রেণী:কলকাতার লেখক বিষয়শ্রেণী:বাংলা ভাষার লেখক বিষয়শ্রেণী:বাংলা ভাষার কবি বিষয়শ্রেণী:২১শ শতাব্দীর বাঙালি কবি বিষয়শ্রেণী:২১শ শতাব্দীর ভারতীয় কবি বিষয়শ্রেণী:বাঙালি পুরুষ কবি
thumb|right|290px|শৈব সিদ্ধান্ত-এর চারজন নালবর- (বাম থেকে) সম্বন্দর, অপ্পর,  সুন্দরার- হলেন তিনজন সুপরিচিত নায়নমার এবং চতুর্থ  মনিক্কাবচাকর।  নায়ণার (বা নায়ণ্মার; , এবং পরবর্তীকালে ‘শৈবধর্ম শিক্ষক’) ছিল খ্রিস্টীয় তৃতীয় থেকে অষ্টম শতাব্দী পর্যন্ত অধুনা তামিলনাডু অঞ্চলের ৬৩ জন সন্তের একটি গোষ্ঠী। এই সন্তেরা ছিলেন হিন্দু দেবতা শিবের ভক্ত। আদি মধ্যযুগীয় দক্ষিণ ভারতে নায়ণার ও বিষ্ণু-উপাসক আল্বার সন্তেরা ভক্তি আন্দোলনকে প্রভাবিত করেছিলেন। সুন্দরর্ প্রথম নায়ণারদের নাম সংকলিত করেন। নম্বিয়াণ্ডার নম্বি তিরুমুরৈ সংকলনে এই তালিকাটি সম্প্রসারিত করেন এবং সুন্দরর্ ও সুন্দররের পিতামাতার নাম এই তালিকায় যুক্ত করেন।  তথ্যসূত্র  আরও পড়ুন    বহিঃসংযোগ      * বিষয়শ্রেণী:ভারতীয় শৈব ধর্মগুরু বিষয়শ্রেণী:নয়নমার
Usage  This template calculates a person's current age based on a known age as of specified date. This is useful when a reference states a person's age at the time of the reference's publication.  The age, year, and day must be supplied as natural numbers; month can be specified as a natural number as well as by name or abbreviation (e.g. "August" or "Aug").  The Gregorian calendar is assumed, with no special support provided for dual dating or the difference between Old Style and New Style dates .  If a reference dated July 4,  mentions that someone is 50 years old, that person's current age can be rendered using:   Examples   Template text Result {{Age as of date|50||1|1}}  {{Age as of date|50||12|31}}  {{Age as of date|50|||}}  {{Age as of date|50|||}}  {{Age as of date|50|||}}    See also   Wikipedia:Age calculation templates
নিউ এজ (New Age) ইংরেজি ভাষায় প্রকাশিত প্রসিদ্ধ বাংলাদেশী দৈনিক সংবাদপত্র। এটি দেশের মধ্যে সবচেয়ে স্পষ্টভাষী খবরের কাগজগুলোর মধ্যে অন্যতম একটি পত্রিকা। পত্রিকাটির বর্তমান সম্পাদকের দায়িত্ব পালন করছেন নুরুল কবির। অন্যান্য জাতীয় সংবাদপত্রের ন্যায় এটিরও সদর দপ্তর ঢাকায় অবস্থিত।  ২০০৩ সালে বাংলাদেশের প্রথিতযশা সাংবাদিক এনায়েতুল্লাহ খান এই পত্রিকাটি প্রতিষ্ঠা করেন। প্রাথমিকভাবে তিনি ছিলেন পত্রিকাটির প্রতিষ্ঠাতা সম্পাদক। ২০০৫ সালে তার মৃত্যুর পর থেকে নুরুল কবির এই পত্রিকার সম্পাদকের দায়িত্ব পালন করে আসছেন।   আরও দেখুন   বাংলাদেশের সংবাদপত্রের তালিকা  বাংলাদেশ সংবাদ সংস্থা  ইউনাইটেড নিউজ অব বাংলাদেশ  তথ্যসূত্র   বহিঃসংযোগ     বিষয়শ্রেণী:ঢাকার সংবাদপত্র বিষয়শ্রেণী:বাংলাদেশের ইংরেজি ভাষার সংবাদপত্র বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:বাংলাদেশে প্রকাশিত দৈনিক সংবাদপত্র
জনসংখ্যা বিপরীতকরণ (Population Inversion) হলো এক অবস্থা যেখানে কোন একটি পরমাণু বা অণুর উচ্চতর শক্তিস্তরে থাকা কণার সংখ্যা তার নিম্ন শক্তিস্তরে থাকা কণার সংখ্যার চেয়ে বেশি হয়। এটি লেজার বিকিরণের জন্য একটি অপরিহার্য শর্ত, যেটি সাধারণ উষ্ণতাত্মক সাম্যাবস্থায় সম্ভব নয়।    তাত্ত্বিক ভিত্তি  ১৯১৭ সালে আলবার্ট আইনস্টাইন সম্ভাব্যতা গুণাঙ্ক (Einstein coefficients) ব্যবহার করে শোষণ, স্বতঃস্ফূর্ত নিঃসরণ এবং উদ্দীপিত নিঃসরণের তত্ত্ব প্রদান করেন। তাপীয় সাম্যাবস্থায়, স্বতঃস্ফূর্ত নিঃসরণের হার উদ্দীপিত নিঃসরণের চেয়ে বহু গুণ বেশি হয় (১ : ১০³³), যার ফলে প্রচলিত আলোক উৎসসমূহ অসংবদ্ধ হয়।   লেজার তৈরি করতে হলে, উদ্দীপিত নিঃসরণের হারকে স্বতঃস্ফূর্ত নিঃসরণ ও শোষণের তুলনায় বেশি করতে হয়। এটি শুধুমাত্র তখনই সম্ভব, যখন উচ্চ শক্তিস্তরে কণার সংখ্যা (N₂) নিম্ন শক্তিস্তরের (N₁) চেয়ে বেশি হয়, অর্থাৎ N₂ > N₁ – এই অবস্থাকেই বলা হয় "জনসংখ্যা বিপরীতকরণ"।    কিভাবে অর্জন করা হয়  দুই-স্তরবিশিষ্ট পদ্ধতিতে কেবলমাত্র শক্তিশালী পাম্পিং ব্যবহার করে N₂ > N₁ অর্জন করা কঠিন। তাই অধিকাংশ লেজার ব্যবস্থা তিন বা চার-স্তর বিশিষ্ট হয়:  তিন-স্তর ব্যবস্থা: একটি শক্তিশালী পাম্পিং উৎস নিচু স্তর (E₀) থেকে উচ্চ স্তর (E₂) পর্যন্ত কণাগুলোকে উত্তেজিত করে। সেখান থেকে তারা দ্রুত E₁ তে চলে আসে, যেটি একটি দীর্ঘস্থায়ী (metastable) অবস্থা। এইভাবে E₁ এবং E₀ এর মধ্যে জনসংখ্যা বিপরীতকরণ অর্জিত হয়।  চার-স্তর ব্যবস্থা: পাম্পিং উচ্চতর স্তর (E₃) পর্যন্ত উত্তেজিত করে, যেখান থেকে কণাগুলো metastable স্তর E₂ তে আসে। নিচু স্তর E₁ তে দ্রুত পতনের ফলে E₂ > E₁ অবস্থাটি অর্জন করা সহজ হয়।    গণনাত্মক ব্যাখ্যা    উদ্দীপিত নিঃসরণের জন্য গেইন সহগ (gain coefficient) : হিসাব করা হয় নিম্নরূপ:  যেখানে,    – জনসংখ্যা পার্থক্য (Population difference)    – মাধ্যমের প্রতিসরণাঙ্ক    – ফোটনের শক্তি    – উদ্দীপিত নিঃসরণের আইনস্টাইন গুণাঙ্ক    – আলোর গতি   ব্যবহার  জনসংখ্যা বিপরীতকরণ অর্জনের পর, রেজোনেটরের মধ্যে ফোটন বারবার প্রতিফলিত হয়ে ক্রমাগত উদ্দীপিত নিঃসরণ ঘটায় এবং একধরনের প্রবল, দিকনির্দেশিত এবং সংবদ্ধ লেজার রশ্মি তৈরি করে।    দেখুন   লেজার  উদ্দীপিত নিঃসরণ  Einstein coefficients   তথ্যসূত্র
লুই আলত্যুসেরএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (, আ-ধ্ব-ব: [lwi altysɛʁ]; ১৬ অক্টোবর ১৯১৮ – ২২ অক্টোবর ১৯৯০) ছিলেন একজন ফরাসি মার্ক্সবাদী দার্শনিক। তিনি আলজেরিয়ায় জন্মগ্রহণ করেন এবং প্যারিসের একল নর্মাল সুপেরিয়রে লেখাপড়া করেন ও পরবর্তীতে ওই প্রতিষ্ঠানের দর্শনের অধ্যাপক নিযুক্ত হন।  আলত্যুসের ফরাসি কমিউনিস্ট পার্টির দীর্ঘকালীন সদস্য এবং কখনও কখনও এর তীব্র সমালোচক ছিলেন। তাঁর যুক্তি ও গবেষণামূলক প্রবন্ধগুলি মূলত মার্ক্সবাদের তাত্ত্বিক ভিত্তিকে আক্রমণের ফলস্বরূপ সৃষ্ট হুমকির বিরুদ্ধে দাঁড়িয়ে ছিল। এর মধ্যে মার্ক্সবাদী তত্ত্বের ওপর প্রয়োগবাদের এবং মানবতাবাদী ও সংস্কারবাদী সমাজতান্ত্রিক ঝোঁকের — যা ইউরোপীয় কমিউনিস্ট পার্টিগুলোতে ভাঙনের মাধ্যমে এবং এর পাশাপাশি ব্যক্তিত্ব ও মতাদর্শের প্রতি অতি অনুরক্তিজনিত সমস্যার মধ্য দিয়ে প্রকাশ পেয়েছিল — প্রভাব অন্তর্ভুক্ত।  আলত্যুসেরকে সাধারণত একজন কাঠামোবাদী মার্ক্সবাদী হিসেবে উল্লেখ করা হয়, যদিও ফরাসি কাঠামোবাদের অন্যান্য ঘরানার সঙ্গে তাঁর সম্পর্ক কোনও সরল সম্বন্ধ নয় এবং তিনি কাঠামোবাদের অনেক দিক সম্পর্কে সমালোচনামুখর ছিলেন।  আলত্যুসেরের জীবনে তীব্র মানসিক অসুস্থতার পর্যায়কাল লক্ষণীয়। ১৯৮০ সালে তিনি তাঁর স্ত্রী সমাজবিজ্ঞানী এল্যান রিতমানকে শ্বাসরুদ্ধ করে হত্যা করেন। পাগলামির কারণে তাঁকে বিচারকার্যের জন্য অযোগ্য ঘোষণা করা হয় এবং তিন বছরের জন্য তিনি একটি মনোরোগ হাসপাতালে ভর্তি থাকেন। ১৯৯০ সালে মৃত্যুর আগে অবধি তিনি সামান্য কিছু আকাদেমীয় কাজ করেন।   তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:ফরাসি দার্শনিক বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:সিজোফ্রেনিয়ায় আক্রান্ত ব্যক্তি বিষয়শ্রেণী:মার্ক্সবাদী তাত্ত্বিক বিষয়শ্রেণী:২০শ শতাব্দীর ফরাসি দার্শনিক বিষয়শ্রেণী:ফরাসি মার্ক্সবাদী বিষয়শ্রেণী:ফরাসি নাস্তিক বিষয়শ্রেণী:বিজ্ঞানের দার্শনিক বিষয়শ্রেণী:প্রাক্তন রোমান ক্যাথলিক বিষয়শ্রেণী:ফরাসি রোমান ক্যাথলিক
নাকোদা () ভারতের মহারাষ্ট্র রাজ্যের চন্দ্রপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নাকোদা শহরের জনসংখ্যা হল ৫৯৪৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে নাকোদা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:৩য় শতাব্দীর জৈন মন্দির
thumb|Anas crecca  পাতি তিলিহাঁস (বৈজ্ঞানিক নাম: Anas crecca) বা পাতারি হাঁস Anatidae অ্যানাটিডিস গোত্র বা পরিবারের অন্তর্গত Anas (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। পাতি তিলিহাঁসের বৈজ্ঞানিক নামের অর্থ সবুজডানা হাঁস (লাতিন: anas = হাঁস; সুইডিশ: krika = সবুজ ডানা)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৬৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।  পাতি তিলিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য। উত্তর আমেরিকার সবজেপাখ তিলিহাঁসকে (A. carolinensis) কখনও কখনও এই প্রজাতিটির উপপ্রজাতি বলে মনে করা হয়।   তথ্যসূত্র    বহিঃসংযোগ    RSPB A to Z of UK Birds Page: Teal  An article about hybrid Common × Green-winged Teal  Common teal videos, photos & sounds on the Internet Bird Collection  Common Teal from Turkey  Ageing and sexing (PDF; 3.4 MB) by Javier Blasco-Zumeta & Gerd-Michael Heinze  বিষয়শ্রেণী:অ্যানাস বিষয়শ্রেণী:এশিয়ার পাখি বিষয়শ্রেণী:ইউরোপের পাখি বিষয়শ্রেণী:আফ্রিকার পাখি বিষয়শ্রেণী:উত্তর আমেরিকার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:পরিযায়ী পাখি বিষয়শ্রেণী:হাঁস বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:ইউরেশিয়ার পাখি
থাম্ব|দাপ্তরিক প্রতিকৃতি, ২০১৭ চুকা হ্যারিসন উমুন্না  ( ; জন্ম ১৭ অক্টোবর ১৯৭৮) একজন ব্রিটিশ ব্যবসায়ী এবং প্রাক্তন রাজনীতিবিদ যিনি ২০১০ থেকে ২০১৯ সাল পর্যন্ত স্ট্রেথামের সংসদ সদস্য (এমপি) হিসাবে দায়িত্ব পালন করেছেন। লেবার পার্টির একজন প্রাক্তন সদস্য, তিনি ২০১১ থেকে ২০১৫ সাল পর্যন্ত ছায়া মন্ত্রিসভার অংশ ছিলেন। তিনি ২০১৯ সালের ফেব্রুয়ারিতে লেবার ত্যাগ করেন, যখন তিনি দ্য ইন্ডিপেনডেন্ট গ্রুপ গঠনের জন্য পদত্যাগ করেন, পরবর্তীতে ইউকে পরিবর্তন করেন, এবং ছয়জন সাংসদ সহ। পরে ২০১৯ সালে, তিনি চেঞ্জ ইউকে ত্যাগ করেন এবং স্বতন্ত্র এমপি হিসাবে অল্প সময়ের পরে, লিবারেল ডেমোক্র্যাটদের সাথে যোগ দেন। ২০১৯ সালের সাধারণ নির্বাচনে, তিনি এমপি হিসাবে পুনঃনির্বাচিত হতে ব্যর্থ হন এবং হাউস অফ কমন্সে ফিরে আসেননি।  উমুন্না ১৭ অক্টোবর ১৯৭৮ সালে ল্যাম্বেথ, লন্ডনে জন্মগ্রহণ করেন। তার বাবা, বেনেট, নাইজেরিয়ান ইগবো জাতিগত গোষ্ঠীর এবং একটি আমদানি-রপ্তানি ব্যবসার মালিক,  ১৯৯২ সালে নাইজেরিয়ায় একটি সড়ক দুর্ঘটনায় মারা যান। তার মা, প্যাট্রিসিয়া মিলমো, একজন আইনজীবী, ইংরেজি-আইরিশ পটভূমির।  তার দাদা-দাদি ছিলেন জোয়ান ফ্রান্সিস মরলে, লেডি মিলমো এবং স্যার হেলেনাস মিলমো কিউসি, একজন হাইকোর্টের বিচারক।   তথ্যসূত্র   বিষয়শ্রেণী:ব্রিটিশ রাজনৈতিক দলের প্রতিষ্ঠাতা বিষয়শ্রেণী:কৃষ্ণাঙ্গ ব্রিটিশ সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:লেবার ফ্রেন্ডস অফ ইসরায়েল বিষয়শ্রেণী:চেঞ্জ ইউকে এর সংসদ সদস্য বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:কৃষ্ণাঙ্গ ব্রিটিশ রাজনীতিবিদ বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:ওয়ান নেশন লেবার বিষয়শ্রেণী:ব্লু লেবার
ইবারাকি প্রশাসনিক অঞ্চল (茨城県? ইবারাকি কেন্‌) হল জাপানের মূল দ্বীপ হোনশুর কান্তোও অঞ্চলে অবস্থিত একটি প্রশাসনিক অঞ্চল।Nussbaum, Louis-Frédéric. (2005). "Ibaraki-ken" in ; "Kantō" in . এর রাজধানী মিতো নগর।Nussbaum, "Mito" at .   ইতিহাস  আগ্নেয়গিরির ছাই থেকে প্রাপ্ত নিদর্শন বিশ্লেষণ করে অনুমান করা হয় অধুনা ইবারাকি অঞ্চলে প্রায় ২৪,০০০ বছর আগে থেকে মানুষের বাস ছিল। খননকার্যের ফলে পাথরের ছুরি ও অন্যান্য যন্ত্রাংশ উদ্ধার করা গেছে, এবং আগুনের ব্যবহারের চিহ্নও আবিষ্কৃত হয়েছে। এই প্রাগৈতিহাসিক সংস্কৃতি উত্তরে সাখালিন দ্বীপ, হোক্কাইদো ও তোওহোকু অঞ্চল এবং দক্ষিণে কিউশু ও পশ্চিম জাপান থেকে এখানে সঞ্চারিত হয়েছিল। হিতাচিনাকার উশিরোনো-বি ক্ষেত্র থেকে অধিকাংশ নিদর্শন উদ্ধার করা হয়েছে।鴨志田篤二・星龍象「文化のあけぼのから兵の世へ 海と大地を開く」 長谷川伸三・糸賀茂男・今井雅晴・秋山高志・佐々木寛司『茨城県の歴史』山川出版社 1997年6月 10 - 12ページ  ১৮৬৮ খ্রিঃ ও তার পরবর্তীকালে মেইজি পুনর্গঠনের আগে পর্যন্ত ইবারাকি অঞ্চলটির শাসনভার মিতো পরিবার ও আরও ১৭ টি অভিজাত পরিবারের মধ্যে বিভক্ত ছিল। দীর্ঘ সময় ধরে এই সমস্ত গোষ্ঠীর দ্বন্দ্বে অঞ্চলটির মানচিত্রের বহু পরিবর্তন ঘটেছে। মেইজি পুনর্গঠনের সময়ও অঞ্চলটিতে একাধিক প্রাথমিক ক্ষুদ্র ক্ষুদ্র প্রশাসনিক অঞ্চল ছিল। ১৮৭১ খ্রিঃ জুলাই মাসে পূর্বতন প্রদেশগুলির অনুসারী প্রশাসনিক অঞ্চলব্যবস্থার পুনর্বিন্যাস হয় এবং ১৮৭৫ খ্রিঃ পর্যন্ত পার্শ্ববর্তী ইন্‌বা ও শিঞ্জি প্রশাসনিক অঞ্চল ইবারাকির সাথে যুক্ত হয়। কিছু অঞ্চলকে চিবা প্রশাসনিক অঞ্চলের সাথে জোড়া হয়। বর্তমানে তোনে নদীকে ইবারাকির দক্ষিণ সীমা স্থির করা হয়েছে।   ভূগোল  ইবারাকি প্রশাসনিক অঞ্চল হল কান্তোও অঞ্চলের উত্তর-পূর্ব অংশ। এর বিস্তার পশ্চিমে তোচিগি প্রশাসনিক অঞ্চল থেকে পূর্বে প্রশান্ত মহাসাগর অবধি; উত্তরে ফুকুশিমা, দক্ষিণে চিবা ও দক্ষিণ-পশ্চিমে রয়েছে সাইতামা প্রশাসনিক অঞ্চল। ইবারাকির উতর অংশ পর্বতময় হলেও অবশিষ্টাংশ সমতল ও বহু হ্রদ বিশিষ্ট।  ২০১২ এর এপ্রিলের হিসেব অনুযায়ী ইবারাকি প্রশাসনিক অঞ্চলের মোট ভূমির ১৫ শতাংশ সংরক্ষিত বনাঞ্চল। এর মধ্যে আছে সুইগো-ৎসুকুবা উপ-জাতীয় উদ্যান এবং নয়টি প্রশাসনিক আঞ্চলিক উদ্যান।   অর্থনীতি  ইবারাকির অর্থনীতির চালিকাশক্তি হল শক্তি উৎপাদন, বিশেষত পারমাণবিক বিদ্যুৎ। এছাড়া রাসায়নিক ও সূক্ষ্ম যন্ত্রাংশ প্রস্তুতিও গুরুত্বপূর্ণ। বিখ্যাত হিতাচি কোম্পানির জন্মস্থান ইবারাকি প্রশাসনিক অঞ্চলের হিতাচি নগর।  ২০১১ এর মার্চের হিসেব অনুযায়ী ইবারাকি জাপানের গোলমরিচ ও চীনা বাঁধাকপির ২৫ শতাংশ উৎপাদন করে।Schreiber, Mark, "Japan's food crisis goes beyond recent panic buying ", The Japan Times, 17 April 2011, p. 9.   সংস্কৃতি  ইবারাকির বাসিন্দা উয়েশিবা মোরিহেই মার্শাল আর্ট আইকিদোর উদ্ভাবন করেন। জীবনের শেষভাগ তিনি ইওয়ামা শহরে অতিবাহিত করেন, এবং তার নির্মিত আইকি তীর্থ ও দোজো এখনও অটুট আছে।  মিতো, কাসামা, য়ুউকি ইত্যাদি নগর ও শহরে প্রচুর দুর্গের ধ্বংসাবশেষ আছে।  রাজধানী মিতো নগরে রয়েছে জাপানের তিনটি সর্বাধিক বিখ্যাত উদ্যানের মধ্যে অন্যতম কাইরাকু-এন্‌। এর অন্যতম বিশেষত্ব হল ১০০ এরও বেশি রকমের ৩০০০ এরও বেশি জাপানি বেরি বা উমে গাছ।   তথ্যসূত্র     বিষয়শ্রেণী:জাপানের প্রশাসনিক অঞ্চল
অপবাদ ২০১২ সালের একটি নেপালি নাট্যধর্মী চলচ্চিত্র। চলচ্চিত্রটি পরিচালনা করেছেন সুবাশ কৈরালা পরিচালিত এবং এতে অভিনয় করেছেন রাজ বল্লভ কৈরালা, নিশা অধিকারী, রাবি গিরি এবং বিজয়া গিরি।   পটভূমি  চলচ্চিত্রটিতে সুয়োগ (রাজ বল্লভ কৈরালা) এবং একটি নিঃসঙ্গ ও নির্জন দ্বীপে বসবাসের তার অভিজ্ঞতা চিত্রিত করা হয়েছে। তিনি তার কর্মজীবন শুরু করার আগে ব্যর্থতার সম্মুখীন হয়ে আত্মহত্যার সিদ্ধান্ত নেন। কিন্তু মৃত্যু তার সাথে বিশ্বাসঘাতকতা করে এবং তিনি একটি বিচ্ছিন্ন দ্বীপে পৌঁছান যেখানে তিনি নিজেকে টিকিয়ে রাখার জন্য কঠিন সময়ের সম্মুখীন হন।  অন্যদিকে, সুনন্দ (নিশা অধিকারী) সুয়োগের বন্ধু। বন্ধুর অনুমিত মৃত্যুর পর তার সহানুভূতি প্রেমে পরিণত হয় যখন সে ছেলেটির ব্যক্তিগত ডায়েরি পড়ে।  সুয়োগ শেষ পর্যন্ত একাকিত্বকে পরাজিত করে এবং একটি পরিত্যক্ত জমি থেকে বের হওয়ার উপায় খুঁজে পায়।   অভিনয়ে    সুযোগ চরিত্রে রাজ বল্লভ কৈরালা  সুনন্দার চরিত্রে নিশা অধিকারী   আরও দেখুন   কালো পোথী  তান্দ্রো  সেতো বাঘ  পাহুনা: দ্য লিটল ভিজিটরস  মিশন: ইম্পসিবল   তথ্যসূত্র    বহিঃসংযোগ     বিষয়শ্রেণী:নেপালি নাট্যধর্মী চলচ্চিত্র বিষয়শ্রেণী:নেপালি চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:নেপালি ভাষার চলচ্চিত্র
সেকিরো: শ্যাডোওস ডাই টুয়াইস হচ্ছে একটি অ্যাকশন-অ্যাডভেনচার ভিডিও গেম। ফ্রমসফটওয়্যার এটিকে তৈরি করেন এবং অ্যাক্টিভিশন এটিকে প্রকাশিত করেন। এই গেমটিকে মার্চ ২২, ২০১৯ তারিখে সারাবিশ্বে প্রকাশিত করা হয় মাইক্রোসফট উইন্ডজ, প্লেস্টেশন ৪ ও এক্সবক্স ওয়ানের জন্য। এই গেমটি সেংগোকু যুগের এক শিনোবিকে অনুসরণ করে, যার নাম সেকিরোও। সে একটি সামুরাই এর উপর প্রতিশোধ নেবার চেষ্টা করে; কারণ সেই সামুরাই তাকে আক্রমণ করেছিল এবং তার লর্ডকে অপহরণ করে।   গেমপ্লে  সেকিরো: শ্যাডোওস ডাই টুয়াইস হচ্ছে একটি অ্যাকশন-অ্যাডভেনচার গেম যেটিকে থার্ড-পার্সনের আঙ্গিকে খেলা হয়। ফ্রমসফটওয়্যারের "সোওলস" সিরিজের তুলনায় এই গেমে রোল-প্লেয়িং বিষয়বস্তু কম, ক্যারেক্টার ক্রিয়েশন নেই, নিজের স্ট্যাটস লেভেল আপ করার সিস্টেম নেই এবং কোনো মাল্টিপ্লেয়ার সিস্টেম নেই।  তবে, এই গেমে আছে নিজের সরন্জামের উন্নয়ন করবার উপায়, একটি "Skill Tree" এবং স্বল্পমাত্রায় নিজের ক্ষমতা পরিবর্তন করার উপায়। সেকিরোতে শত্রুদের ঘায়েল করার জায়গায় একটি কাটানা ব্যবহার করা হয় শত্রুদের ব্যালেন্স নষ্ট করার জন্য, যেটি পরে তাদেরকে এক আঘাতে মেরে ফেলবার সুযোগ তৈরি করে দেয়।  তাছাড়াও, এই গেমে গুপ্তভাবে চলবার ক্ষমতা আছে, যার ফলে প্লেয়াররা সাথে সাথে তাদের শত্রুদেরকে ঘায়েল করতে পারবে যদি তাদের কাছে যেতে পারে, নিঃশব্দে। পরিশেষে, সেকিরো বিভিন্ন সরন্জাম ব্যবহার করতে পারবে -- যেমন একটি Grappling Hook অথবা টর্চ।  যদি কোনো কারণে সেকিরো মারা পড়ে, প্লেয়াররা চাইলে তাকে ওই জায়গায় রিভাইভ করতে পারবে।   তথ্যসূত্র   বিষয়শ্রেণী:উইন্ডোজ গেম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২০১৯-এর ভিডিও গেম বিষয়শ্রেণী:কল্পকাহিনীতে পিতৃহত্যা বিষয়শ্রেণী:অ্যাকশন-অ্যাডভেঞ্চার গেম বিষয়শ্রেণী:একক খেলোয়াড় ভিডিও গেম
কারারপুর (), ভারতের মধ্য প্রদেশ রাজ্যের সাগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯৭ মিটার (১৬৩০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কারারপুর শহরের জনসংখ্যা হল ৯২৮৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে কারারপুর এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:সাগর জেলার শহর ও নগর
গোবিন্দপুর ইউনিয়ন নামে বাংলাদেশে মোট ৬টি ইউনিয়ন রয়েছে। যথা:  গোবিন্দপুর ইউনিয়ন, দুপচাঁচিয়া; (বগুড়া জেলা)  গোবিন্দপুর ইউনিয়ন, মুকসুদপুর; (গোপালগঞ্জ জেলা)  গোবিন্দপুর ইউনিয়ন, মেঘনা; (কুমিল্লা জেলা)  গোবিন্দপুর ইউনিয়ন, মেহেন্দিগঞ্জ; (বরিশাল জেলা)  গোবিন্দপুর ইউনিয়ন, লাকসাম; (কুমিল্লা জেলা)  গোবিন্দপুর ইউনিয়ন, হোসেনপুর; (কিশোরগঞ্জ জেলা)   আরও দেখুন   গোবিন্দপুর উত্তর ইউনিয়ন; (ফরিদগঞ্জ, চাঁদপুর)  গোবিন্দপুর দক্ষিণ ইউনিয়ন; (ফরিদগঞ্জ, চাঁদপুর)
ইনসুলিন(), হলো অগ্ন্যাশয়ের প্রধান হরমোন,এক ধরনের পলিপ্যাপটাইড, যা গ্লুকোজকে রক্ত থেকে কোষের মধ্যে প্রবেশ করা নিয়ন্ত্রণ করে। ইনসুলিন অগ্ন্যাশয়ের ইনসুলিন নিঃসরণকারী কোষগুলো (আইল্যেটস অব ল্যাঙ্গারহেন্স-এর বিটা কোষ) থেকে নিঃসৃত হয়। মূলত ডায়েবেটিস মেলাইটাস এ ইনসুলিন ব্যবহৃত হয়ে থাকে।Insulin May Do More Harm Than Good , DiabetesCare24। ইনসুলিন খুব পুরানো প্রোটিন যা কয়েক বিলিয়ন বছর আগে উদ্ভাবিত হয়েছে।  ইনসুলিন ৫১টি অ্যামিনাে অ্যাসিড নিয়ে গঠিত ক্ষুদ্রাকার সরল প্রােটিন । দুটি পলিপেপটাই চেইন ( ২১টি অ্যামাইনাে অ্যাসিড নিয়ে গঠিত চেইন – A এবং ৩০টি অ্যামিনাে অ্যাসিড নিয়ে গঠিত চেইন – B ) দুটি ডাইসালফাইড বন্ডের মাধ্যমে সংযুক্ত হয়ে একটি ইনসুলিন অণু গঠন করে । এর রাসায়নিক সংকেত হলাে : C254H377O75S6। এর আণবিক ভর ৫৭৩৪ ।বর্তমানে মানুষের ইনসুলিন উৎপাদনকারী জিন E . coli তে স্থানান্তর করে ব্যাপক হারে ইনসুলিন উৎপাদন করা হচ্ছে । একটি ব্যাক্টেরিয়াম কোষে প্রায় দশ লক্ষ অণু ইনসুলিন তৈরি হয়ে থাকে । ইনসুলিন  কৃত্রিমভাবে উৎপাদনের কারণে বর্তমান পৃথিবীর অধিকাংশ জৈবিক সমস্যা সমাধান সম্ভব হয়েছে।  বর্তমানে বিজ্ঞানীরা এই বিষয়ে আরো ব্যাপক গবেষণা চালিয়ে যাচ্ছে ।   ইনসুলিন এর কাজ   কার্বোহাইড্রেট বিপাক নিয়ন্ত্রণ  এই হরমোন যকৃত ও পেশী-কলায় গ্লুকোজ থেকে গ্লাইকোজেন সংশ্লেষে সাহায্য করে।   প্রোটিন বিপাক নিয়ন্ত্রণ  ইনসুলিন বিভিন্ন অ্যামিনো-অ্যাসিড একত্রিত করে প্রোটিন গঠনে সাহায্য করে।   চর্বি বিপাক নিয়ন্ত্রণ  ইনসুলিনের প্রভাবে গ্লুকোজ, ল্যাকটিক অ্যাসিড ইত্যাদি থেকে চর্বি ও স্নেহদ্রব্য উৎপন্ন হতে পারে।   মধুমেহ বা ডায়াবেটিস রোগ  ইনসুলিন কম ক্ষরিত হলে রক্তে গ্লুকোজের পরিমাণ বেড়ে যায়। তখন মূত্রের সঙ্গে গ্লুকোজ বেরিয়ে আসে। এই অবস্থাকে মধুমেহ বা ডায়াবেটিস রোগ বলা হয়।    গ্লুকোজ অবশোষণে সাহায্য  রক্ত থেকে বিভিন্ন কলার কোষে গ্লুকোজ অবশোষণে ইনসুলিন সাহায্য করে।   গ্লুকোজ জারণ  ইনসুলিন কোষের মধ্যে গ্লুকোজের জারণ বাড়িয়ে দেয়।   কিটোন বস্তু প্রস্তুতিতে বাধা  ইনসুলিনের সাহায্যে চর্বি সম্পূর্ণভাবে জারিত হয়, ফলে কিটোন বস্তু (যেমন, অ্যাসিটো-অ্যাসিটিক অ্যাসিড, অ্যাসিটোন ইত্যাদি) প্রস্তুত হতে পারে না।   উৎসেচক নিয়ন্ত্রণ  ইনসুলিন যকৃৎ-কোষের মধ্যে কয়েকটি গ্লুকোজ বিপাকের উৎসেচককে নিয়ন্ত্রণ এমন কি পরিবর্তনকরতে পারে।   সোমাটোট্রফিক হরমোন (STH) এর সঙ্গে সম্পর্ক  প্রোটিন সংশ্লেষ এবং বৃদ্ধির সময় ইনসুলিন এবং সোমাটোট্রফিক হরমোন (STH) যৌথভাবে একসঙ্গে কাজ করতে পারে।মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬, পৃঃ ৪৯   তথ্যসূত্র    আরও তথ্য              Famous Canadian Physicians: Sir Frederick Banting at Library and Archives Canada     বহিঃসংযোগ    Insulin: entry from protein databank  The History of Insulin   CBC Digital Archives – Banting, Best, Macleod, Collip: Chasing a Cure for Diabetes  Discovery and Early Development of Insulin, 1920–1925  Secretion of Insulin and Glucagon  Insulin signaling pathway  Animations of insulin's action in the body at AboutKidsHealth.ca  Types of Insulin for Diabetes Treatment at ApolloSugar.com  বিষয়শ্রেণী:জৈব যৌগ বিষয়শ্রেণী:হরমোন বিষয়শ্রেণী:ডায়াবেটিস বিষয়শ্রেণী:মানব হরমোন বিষয়শ্রেণী:প্রাণীজাত পণ্য বিষয়শ্রেণী:পেপটাইড হরমোন
রাধা মোহন সিং (জন্ম ১ সেপ্টেম্বর ১৯৪৯) হলেন ভারতীয় জনতা পার্টি (বিজেপি) একজন ভারতীয় রাজনীতিবিদ। তিনি দলের অন্যতম জাতীয় সহ - সভাপতি ছিলেন (২০২০ -২০২৩)। তিনি ২০১৪ থেকে ২০১৯ সাল পর্যন্ত প্রথম মোদী মন্ত্রক সময় কেন্দ্রীয় কৃষি ও কৃষক কল্যাণ মন্ত্রী দায়িত্ব পালন করেছিলেন। সিং ২০০৬ থেকে ২০০৯ সাল পর্যন্ত বিজেপির বিহার রাজ্য ইউনিটের সভাপতি ছিলেন এবং বর্তমানে ১৭তম লোকসভা সদস্য। তিনি রেলপথ সম্পর্কিত সংসদীয় স্থায়ী কমিটির চেয়ারপার্সন বিজেপির জাতীয় নির্বাচন কর্মকর্তা এবং উত্তরপ্রদেশ বিজেপির ভারপ্রাপ্ত।  ষষ্ঠ মেয়াদে তিনি বিহার রাজ্যের পূর্ব চম্পারণ লোকসভা কেন্দ্র প্রতিনিধিত্ব করছেন। তাঁর মর্যাদা বৃদ্ধি পেয়েছে যা পূর্ববর্তী নির্বাচনে তাঁর পারফরম্যান্স এবং কৃষি মন্ত্রকের কেন্দ্রীয় মন্ত্রী হিসাবে তাঁর অসামান্য পারফরম্যান্স দেখে বোঝা যায়।   প্রাথমিক জীবন  যৌবনকাল থেকেই তিনি আরএসএসের সক্রিয় স্বয়ংসেবক। জনসংঘ ও বিজেপির সদস্য হওয়ার পর তিনি রাজনৈতিক জীবন শুরু করেন।   সামাজিক ও সাংস্কৃতিক কার্যক্রম  সঙ্গে যুক্ত করা:   বৈদ্যনাথ সেবা ট্রাস্ট  রিকশা চালক কল্যাণ সমিতি মোতিহারি। বিহার  পণ্ডিত দীনদয়াল উপাধ্যায় স্মৃতি   সংসদীয় কর্মজীবন  তিনি নবম লোকসভায় প্রথম সংসদ সদস্য (এমপি) নির্বাচিত হন এবং বর্তমানে ১৭তম লোকসভায় (2019) সংসদ সদস্য।  |-  |-  |-  |-   আরও দেখুন    বিহারের রাজনীতিবিদদের তালিকা   তথ্যসূত্র   বিষয়শ্রেণী:ভারতীয় হিন্দু বিষয়শ্রেণী:ভারতের কৃষিমন্ত্রী বিষয়শ্রেণী:সপ্তদশ লোকসভার সদস্য বিষয়শ্রেণী:বাবাসাহেব ভীমরাও আম্বেদকর বিহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:নরেন্দ্র মোদীর মন্ত্রিসভা বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:ষোড়শ লোকসভার সদস্য বিষয়শ্রেণী:বিহারের লোকসভা সদস্য বিষয়শ্রেণী:পূর্ব চম্পারণ জেলার ব্যক্তি বিষয়শ্রেণী:পঞ্চদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:অষ্টাদশ লোকসভার সদস্য
মল্লিকপুরহাট রেলওয়ে স্টেশন ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এটি মল্লিকপুর, বাউল গ্রাম এবং আশেপাশের এলাকায় পরিষেবা প্রদান করে। মল্লিকপুরহাট স্টেশন ২০০৪ সালে নির্মিত হয়। কয়েকটি ট্রেন, যেমন গৌর এক্সপ্রেস, মালদা টাউন - বালুরঘাট যাত্রীবাহী ট্রেন মল্লিকপুরহাট রেলওয়ে স্টেশনে থামে। তথ্যসূত্র  বিষয়শ্রেণী:দক্ষিণ দিনাজপুর জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:২০০৪-এ চালু রেলওয়ে স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ